Document ID: 32014R0900

A BIZOTTSÁG 900/2014/EU RENDELETE
(2014. július 15.)
a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és a tanácsi rendelet értelmében alkalmazandó vizsgálati módszerek megállapításáról szóló 440/2008/EK rendeletnek a műszaki fejlődéshez való hozzáigazítás céljából történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 13. cikke (2) bekezdésére,
mivel:
(1)
A 440/2008/EK bizottsági rendelet (2) megállapítja az 1907/2006/EK rendelettel összefüggésben alkalmazandó, a vegyi anyagok fizikai-kémiai tulajdonságainak, toxicitásának és ökotoxicitásának meghatározására szolgáló vizsgálati módszereket.
(2)
A 440/2008/EK rendeletet a műszaki fejlődés figyelembevétele és - a 2010/63/EU európai parlamenti és tanácsi irányelvvel (3) összhangban - a kísérleti célokra felhasznált állatok számának csökkentése érdekében naprakésszé szükséges tenni oly módon, hogy a rendeletbe mielőbb bekerüljenek egyes, az OECD által a közelmúltban elfogadott új, illetve aktualizált vizsgálati módszerek. A Bizottság a tervezetről konzultált az érdekeltekkel.
(3)
Ez a műszaki fejlődéshez való hozzáigazítás hat új, a toxicitás és más egészségi hatások meghatározására szolgáló vizsgálati módszert tartalmaz: egy fejlődési neurotoxicitási vizsgálatot, egy kibővített egygenerációs reprodukciós toxicitási vizsgálatot, egy transzgenikus rágcsálókon elvégezhető in vivo génmutációs vizsgálatot, egy, a szteroidhormonok szintézisére kifejtetett hatások értékelésére szolgáló in vitro vizsgálatot, valamint két, az ösztrogénszerű, illetve az (anti)androgén hatások kimutatására szolgáló in vivo módszert.
(4)
A 440/2008/EK rendeletet ezért megfelelően módosítani kell.
(5)
Az e rendeletben előírt intézkedések összhangban vannak az 1907/2006/EK rendelet 133. cikke alapján létrehozott bizottság véleményével,
ELFOGADTA EZT A RENDELETET:
1. cikk
A 440/2008/EK rendelet melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. július 15-én.

Labels: 7
0
1